ᱛᱤᱥᱭᱟᱨᱚᱠᱥᱟ

ᱨᱟᱱᱤ ᱛᱤᱥᱭᱟᱨᱚᱠᱥᱟ ( ᱥᱤ ᱛᱮᱥᱟᱨ ᱥᱟᱛᱟᱵᱟᱫᱤ ᱤᱥᱟᱹᱭ ᱢᱟᱲᱟᱝ ( ᱛᱮᱥᱟᱨ ᱢᱚᱣᱨᱭᱟ ᱥᱚᱢᱨᱟᱴ, ᱩᱱᱤ ᱫᱚ ᱚᱥᱳᱠᱟ ᱨᱟᱡᱟ ᱤᱡ ᱛᱟᱭᱚᱢ ᱵᱟᱹᱦᱩᱭ ᱛᱟᱦᱮᱸᱜ ᱠᱟᱱ ᱛᱟᱭᱟ ᱾ ᱚᱥᱳᱠ ᱵᱟᱫᱽᱱᱟ ᱦᱟᱜ ᱦᱚᱨᱟ ᱞᱮᱠᱟᱛᱮ, ᱩᱱᱤ ᱫᱚ ᱚᱥᱳᱠ ᱨᱮᱱ ᱠᱚᱲᱟ ᱜᱤᱫᱽᱨᱟᱹ ᱟᱨ ᱩᱛᱨᱟᱫᱷᱤᱠᱟᱨᱤ ᱠᱩᱬᱟᱞ ᱫᱚ ᱟᱸᱫᱷᱟ ᱵᱟᱫᱽᱱᱟᱢ ᱞᱟᱹᱜᱤᱫ ᱛᱮ ᱡᱤᱢᱟ ᱮ ᱛᱟᱦᱮᱸᱜ ᱠᱟᱱᱟ  ᱾

ᱮᱛᱚᱦᱚᱵ ᱡᱤᱭᱚᱱ
ᱚᱝᱠᱟ ᱢᱟᱱᱟᱜ ᱠᱟᱱᱟ ᱡᱮ ᱛᱤᱥᱭᱟᱨᱚᱠᱥᱟ ᱚᱥᱳᱠ ᱨᱤᱱᱤᱡ ᱟᱥᱚᱞ ᱨᱟᱱᱤ, ᱚᱥᱚᱸᱫᱷᱤ ᱜᱟᱛᱮ ᱨᱮᱱ ᱢᱤᱫ ᱥᱚᱨᱮᱥ ᱠᱟᱹᱢᱤᱭᱟᱭ ᱛᱟᱦᱮᱸᱜ ᱠᱟᱱᱟ, ᱟᱨ ᱩᱱᱤ ᱨᱮᱱ ᱢᱟᱞᱠᱤᱱᱟᱜ ᱜᱩᱨ ᱦᱩᱭ ᱮᱱ ᱛᱟᱭᱚᱢ, ᱩᱱᱤ ᱫᱚ ᱯᱟᱴᱞᱤ ᱯᱩᱛᱨᱚ ᱛᱮ ᱥᱮᱱ ᱮᱱᱟᱭ ᱟᱨ ᱢᱤᱫ ᱢᱟᱨᱟᱝ ᱮᱱᱡ ᱟᱱᱤᱡ ᱱᱟᱪᱚᱱᱤᱭᱟᱹᱭ ᱵᱮᱱᱟᱣ ᱮᱱᱟᱭ ᱟᱨ ᱟᱡ  ᱫᱚ ᱟᱡᱟᱜ ᱮᱱᱮᱡ ᱟᱨ ᱥᱚᱨᱮᱥ ᱨᱩᱯ ᱢᱩᱴᱷᱟᱹᱱ ᱛᱮᱭ ᱟᱥᱳᱠ ᱫᱚᱭ ᱢᱚᱱᱮ ᱠᱷᱚᱱ ᱵᱟᱦᱨᱮᱭ ᱢᱚᱦᱤᱛ ᱠᱮᱫᱮᱭᱟᱭ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱛᱟᱭᱚᱢ ᱤᱡ ᱵᱟᱹᱦᱩᱭ ᱵᱮᱱᱟᱣ ᱮᱱᱟᱭ ᱟᱨ  ᱚᱥᱳᱠ ᱨᱟᱡᱟ ᱟᱜ ᱛᱟᱭᱚᱢ ᱡᱤᱭᱚᱱ ᱨᱮ ᱩᱱᱤ ᱫᱚ ᱟᱡᱟᱜ ᱦᱚᱲᱢᱚ ᱛᱟᱭ ᱱᱟᱯᱟᱭ ᱛᱮ ᱫᱚᱦᱚᱭ ᱞᱟᱹᱜᱤᱫ ᱛᱮ ᱡᱚᱛᱚᱱ ᱞᱮᱫᱮᱭᱟᱭ ᱾

 ᱠᱩᱱᱟᱠᱟ 
ᱱᱚᱶᱟ ᱦᱚᱸ ᱢᱟᱱᱟᱜ ᱠᱟᱱᱟ ᱡᱮ ᱩᱱᱤᱭᱟᱜ ᱟᱨ ᱚᱥᱳᱠ ᱨᱟᱡᱟ ᱛᱤᱡᱤᱱᱟᱜ ᱛᱟᱞᱟ ᱨᱮ ᱩᱢᱮᱨ ᱨᱮᱱᱟᱜ ᱵᱷᱮᱯᱮᱫ ᱠᱷᱟᱹᱛᱤᱨ ᱛᱮ, ᱩᱱᱤ ᱫᱚ ᱚᱥᱳᱠ ᱨᱮᱱ ᱜᱤᱫᱟᱹᱨ ᱠᱩᱬᱟᱞ ᱥᱮᱫ ᱜᱮ ᱢᱚᱱᱮ ᱛᱟᱭ ᱫᱚ ᱚᱨ ᱮᱱᱟ,  ᱡᱟᱦᱟᱸ ᱫᱚ ᱥᱣᱚᱵᱷᱟᱣ ᱠᱷᱚᱱ ᱫᱷᱚᱨᱚᱢ ᱞᱮᱠᱟᱭ ᱛᱟᱦᱮᱸᱜ ᱠᱟᱱᱟᱭ ᱾ ᱚᱱᱟ ᱚᱠᱛᱮ ᱢᱚᱣᱨᱭᱟ ᱥᱟᱢᱨᱟᱡᱽᱭᱟ ᱨᱮ ᱡᱟᱭᱜᱟ ᱧᱟᱢ ᱞᱟᱹᱜᱤᱫ ᱛᱮ ᱛᱤᱥᱭᱟᱨᱚᱠᱥᱟ ᱫᱚ ᱛᱟᱭᱚᱢ ᱠᱩᱬᱟᱞ ᱨᱤᱡᱷᱟᱹᱣ ᱮ ᱮᱦᱚᱵ ᱞᱮᱜᱼᱟ, ᱛᱤᱥᱭᱟᱨᱚᱠᱥᱟ ᱛᱟᱭᱚᱢ ᱩᱱᱟᱹᱜ ᱥᱩᱞᱩᱠᱥᱟᱛᱞᱟᱜ ᱮ ᱨᱟᱹᱥᱠᱟᱹ ᱮᱱᱟ ᱡᱮ ᱩᱱᱤ ᱫᱚ ᱠᱩᱬᱟᱞ ᱟᱸᱫᱷᱟ ᱠᱟᱭ ᱞᱟᱹᱜᱤᱫ ᱮ ᱢᱮᱱ ᱠᱮᱫ ᱟᱭ ᱾ ᱱᱚᱶᱟ ᱦᱚᱸ ᱢᱟᱱᱟᱜ ᱠᱟᱱᱟ ᱡᱮ ᱠᱩᱬᱟᱞ ᱟᱜ ᱢᱮᱫ ᱫᱚ ᱟᱹᱰᱤ ᱪᱚᱨᱚᱠ ᱟᱨ ᱢᱚᱱᱮ ᱨᱤᱡᱷᱟᱹᱣ ᱟᱱ ᱞᱮᱠᱟᱜᱮ ᱛᱟᱦᱮᱸᱜ ᱠᱟᱱ ᱛᱟᱭᱟ ᱟᱨ ᱩᱱᱤ ᱫᱚ ᱟᱥᱚᱞ ᱢᱮᱫᱛᱮ ᱜᱮ ᱛᱤᱥᱭᱟᱨᱚᱠᱥᱟ ᱫᱚᱭ ᱨᱤᱡᱷᱟᱹᱣ ᱞᱮᱫᱮᱭᱟᱭ ᱾

 ᱵᱟᱰᱟᱭᱟᱱ ᱞᱟᱠᱪᱟᱨ 
ᱦᱚᱨᱯᱨᱚᱥᱟᱫᱽ ᱥᱟᱥᱛᱨᱤ ᱟᱜ ᱫᱚᱥᱟᱨ ᱜᱟᱢᱟᱢ ᱠᱚᱸᱪᱚᱱᱢᱟᱞᱟ ᱨᱮ ᱢᱤᱫ ᱟᱥᱚᱞ ᱵᱷᱩᱢᱤᱠᱟ ᱨᱮ ᱛᱤᱥᱭᱟᱨᱚᱠᱥᱟ ᱜᱮ ᱢᱮᱱᱟᱭᱟ ᱾ ᱛᱤᱥᱭᱟᱨᱚᱠᱥᱟ ᱦᱟᱜ ᱠᱟᱹᱦᱱᱤ ᱫᱚ ᱵᱟᱝᱞᱟ ᱚᱱᱚᱞᱤᱭᱟᱹ ᱥᱚᱢᱨᱮᱥ ᱢᱚᱡᱩᱢᱫᱟᱨ ᱦᱚᱸ ᱟᱡᱟᱜ ᱜᱟᱢᱟᱢ ᱥᱟᱨᱱᱟᱜᱚᱛᱟ ᱨᱮ ᱚᱞ ᱟᱠᱟᱫᱟᱭ, ᱦᱩᱭ ᱫᱟᱲᱮᱭᱟᱜᱼᱟ, ᱟᱹᱰᱤ ᱵᱷᱮᱜᱟᱨ ᱠᱟᱹᱢᱤ ᱰᱟᱦᱟᱨ ᱟᱨ ᱚᱱᱟ ᱨᱮᱱᱟᱜ ᱵᱟᱹᱲᱤᱡ ᱚᱨᱡᱚ ᱠᱚ ᱥᱟᱶ ᱡᱟᱦᱟᱸ ᱠᱚ ᱫᱚ ᱚᱥᱳᱠ ᱟᱜ ᱡᱤᱭᱚᱱ ᱨᱮ ᱦᱩᱭ ᱞᱮᱱᱟ, ᱚᱱᱠᱟᱱ ᱡᱤᱭᱚᱱ ᱞᱟᱹᱜᱤᱫ ᱛᱮ ᱴᱷᱤᱠᱟᱹᱭ ᱛᱟᱦᱮᱸᱜ ᱠᱟᱱᱟ ᱾ ᱠᱟᱹᱦᱱᱤ ᱨᱮᱱᱟᱜ ᱢᱤᱫ ᱴᱟᱝ ᱟᱹᱭᱟᱹᱛ ᱟᱱ ᱨᱚᱱ ᱜᱮ ᱢᱤᱫ ᱵᱟᱝᱜᱟᱞᱤ ᱱᱟᱴᱚᱠ ᱦᱚᱛᱮᱛᱮ ᱯᱟᱥᱱᱟᱣ ᱦᱩᱭ ᱟᱠᱟᱱ ᱛᱟᱦᱮᱱᱟ ᱾ ᱚᱱᱟ ᱜᱟᱭᱟᱱ ᱧᱩᱛᱩᱢ ᱫᱚ ᱚᱢᱤᱛ ᱢᱤᱛᱨᱟ ᱟᱜ 'ᱫᱷᱚᱨᱚᱢᱥᱳᱠ' । 
 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱱᱟᱜᱟᱢ